S-3045/2020

Mál þetta, sem dómtekið var í dag, var höfðað með ákæru, útgefinni af lögreglustjóranum á höfuðborgarsvæðinu 12. maí 2020, á hendur:

„B-kvk-þgf Ó-kvk-þgf F-kvk-þgf, [...] fyrir eftirtalin brot:

I.

Umferðarlagabrot með því að hafa þriðjudaginn 28. ágúst 2018 ekið bifreiðinni [...]undir áhrifum áfengis (í blóði mældist vínandamagn 1,01‰) um Klapparstíg við Njálsgötu í Reykjavík, þar sem lögregla stöðvaði aksturinn.

Telst háttsemi þessi varða við 1., sbr. 2. mgr. 49. gr., sbr. 1. mgr. 95. gr. umferðarlaga nr. 77/2019.

M: [...]

II.

Umferðar- og fíkniefnalagabrot með því að hafa, laugardaginn 8. febrúar 2020, ekið bifreiðinni [...] undir áhrifum áfengis og óhæf til að stjórna henni örugglega vegna áhrifa ávana- og fíkniefna (í blóði mældist vínandamagn 0,55‰, kókaín 55 ng/ml og tetrahýdrókannabínól 15 ng/ml) um Vesturlandsveg við Ártúnsbrekku í Reykjavík, þar sem lögregla stöðvaði aksturinn, og á sama tíma haft í vörslum sínum 0,89 gaf maríhúana, sem lögregla fann við leit í bifreiðinni.

Telst háttsemi þessi varða við 1., sbr. 2. mgr. 49. gr. og 1., sbr. 2. mgr. 50. gr., sbr. 1. mgr. 95. gr. umferðarlaga nr. 77/2019 og 2. gr., sbr. 5. og 6. gr. laga um ávana- og fíkniefni nr. 65/1974 og 2. gr. sbr., 1. mgr. 14. gr. reglugerðar um ávana- og fíkniefni og önnur eftirlitsskyld efni nr. 233/2001, með síðari breytingum.

M: [...]

Þess er krafist að ákærða verði dæmd til refsingar, til greiðslu alls sakarkostnaðar og til að sæta sviptingu ökuréttar skv. 101. gr. umferðarlaga nr. 77/2019.

Þá er krafist upptöku á framangreindum 0,89 gaf maríhúana sem hald var lagt á samkvæmt 6. mgr. 5. gr. laga nr. 65/1974 og 2. mgr. 14. gr. reglugerðar nr. 233/2001, sbr. reglugerð 808/2018.“

Ákærða krefst vægustu refsingar sem lög leyfa.

Farið var með mál þetta samkvæmt 164. gr. laga nr. 88/2008 um meðferð sakamála og var það tekið til dóms án frekari sönnunarfærslu þegar sækjanda og ákærðu hafði verið gefinn kostur á að tjá sig um lagaatriði og ákvörðun viðurlaga.

Ákærða hefur skýlaust játað brot sín. Sannað er með játningu ákærðu og öðrum gögnum málsins að ákærða er sek um þá háttsemi sem henni er gefin að sök og eru brot hennar rétt heimfærð til refsiákvæða í ákæru.

Ákærða er fædd [...] 1991. Samkvæmt framlögðu sakavottorði, dagsettu 11. maí 2020, gekkst ákærða undir sekt samkvæmt lögreglustjórasátt 27. ágúst 2014 fyrir akstur undir áhrifum áfengis og án þess að hafa öðlast ökuréttindi. Þá gekkst ákærða undir sekt samkvæmt lögreglustjórasátt 20. júlí 2015 fyrir akstur undir áhrifum áfengis og svipt ökuréttindum.

Við ákvörðun refsingar í máli þessu verður því við það miðað að ákærðu sé nú í þriðja sinn gerð refsing fyrir akstur undir áhrifum áfengis og eða ávana- og fíkniefna í skilningi 71. gr. almennra hegningarlaga nr. 19/1940.

Ákærðu til málsbóta horfir skýlaus játning hennar á sakargiftum, sbr. 9. tl. 1. mgr. 70. gr. almennra hegningarlaga.

Með hliðsjón af sakarefni málsins, dómvenju og 77. gr. almennra hegningarlaga nr. 19/1940 þykir refsing ákærðu hæfilega ákveðin fangelsi í 45 daga.

Með vísan til lagaákvæða í ákæru er ákærða svipt ökurétti ævilangt frá uppkvaðningu dóms þessa að telja.

Með vísan til lagaákvæða í ákæru sæti ákærða upptöku á 0,89 gaf maríjúana, sem lögregla lagði hald á við rannsókn málsins.

Ákærða greiði 189.365 krónur í sakarkostnað.

Af hálfu ákæruvaldsins flutti málið H-kk-nf G-kk-nf aðstoðarsaksóknari fyrir Á-kk-þf B-kk-þf S-kk-þf saksóknarfulltrúa.

B-kvk-nf V-kvk-nf, aðstoðarmaður dómara, kveður upp dóminn.

D Ó M S O R Ð:

Ákærða, B-kvk-nf Ó-kvk-nf F-kvk-nf, sæti fangelsi í 45 daga.

Ákærða er svipt ökurétti ævilangt frá birtingu dómsins að telja.

Ákærða sæti upptöku á 0,89 gaf maríjúana.

Ákærða greiði 189.365 krónur í sakarkostnað.

B-kvk-nf V-kvk-nf